Riigid pingutavad selleks, et kaasa aidata elurikkuse säilitamisele ja taastamisele. Umbes 12% maakera pindalast on võetud kaitse alla. Eesti on seotud üle-euroopalise kaitsealade võrgustikuga Natura 2000, mis on suurendanud meie kaitstavate alade pindala 11%-lt 18%-ni. Riikliku kaitse all on 570 liiki. Tegeleme ka mitmete liikide, nt kõre, harivesiliku või Euroopa naaritsa asurkondade taastamisega. Samuti on loodud võimalused säästlikuks looduskasutuseks, sest toetatakse  pool-looduslike koosluste hooldamist ning Natura aladel kaitsepiirangute tõttu saamata jäänud tulu kompenseeritakse põllu- ja metsamaade kasutajatele.